text: Møbel-lager nedbrændt i Møsvrå
  03 juni 2014 kl. 04.23
  En lagerbygning hos Dansk Møbelmarked på Møsbrovej 35 ved Almind nedbrænde totalt natten til tirsdag. Brandvæsener fra flere byer kunne ikke stille noget op, da de nåede frem efter, at alarmen gik et kvarter over midnat.
  Branden var så voldsom, at Kolding Brandvæsen måtte tilkalde hjælp fra stationerne i Vamdrup og Lunderskov samt Tyrstrup Frivillige Brandværn.
  Her tirsdag morgen er slukningsarbejdet fortsat i gang:
  - Brandfolkene overvåger en kontrolleret nedbrænding af lagerbygningen, der ikke stod til at redde. Men de har forhindret, at ilden bredte sig til andre bygninger, siger Jesper Duus, vagtchef hos Sydøstjyllands Politi til TV SYD.
  Brandårsagen er endnu ukendt og der senere tirsdag foretages brandtekniske undersøgelser, når brandstedet er kølet tilstrækkelig ned.
  
  Se video fra branden her:
  Varighed: 1 minut og 11 sekunder. Foto: www.112alarm.dk
  